|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:302-01/17-01/10

URBROJ:2113/03-03-17-1

Stubičke Toplice, 13.11.2017.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), načelnik Općine Stubičke Toplice donosi

**ODLUKU**

Utvrđuje se prijedlog Odluke o korištenju namjenskih sredstava Fonda za razvoj brdsko-planinskih područja za financiranje provedbe kapitalnog projekta od interesa za razvoj Općine Stubičke Toplice – projekt Rekonstrukcija i dogradnja zgrade Osnovne škole Vladimir Bosnar Stubičke Toplice – etapa proširenje sanitarnih prostora i ured tajništva i etapa dogradnja i opremanje školske kuhinje.

**Članak 2.**

Sastavni dio ove Odluke je tekst prijedloga Odluke o korištenju namjenskih sredstava Fonda za razvoj brdsko-planinskih područja za financiranje provedbe kapitalnog projekta od interesa za razvoj Općine Stubičke Toplice i Obrazloženje.

**Članak 3.**

Prijedlog se upućuje na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz tekst prijedloga Odluke o korištenju namjenskih sredstava Fonda za razvoj brdsko-planinskih područja za financiranje provedbe kapitalnog projekta od interesa za razvoj Općine Stubičke Toplice**

PRAVNA OSNOVA: člankom 45. stavka 9. točke f. Zakona o financiranju lokalne i područne (regionalne) samouprave (Narodne novine, br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15) određeno je da na području općine, odnosno grada koji, prema posebnim propisima, imaju status brdsko-planinskog područja i koji su, temeljem Odluke o razvrstavanju jedinica lokalne i područne (regionalne) samouprave prema stupnju razvijenosti, razvrstani u III. i IV. skupinu jedinica lokalne samouprave čija je vrijednost indeksa razvijenosti između 75% i 125% prosjeka Republike Hrvatske, udio u porezu na dohodak raspodjeljuje se na: udio pozicije za pomoći za financiranje kapitalnog projekta od interesa za razvoj jedinice lokalne samouprave na brdsko-planinskom području iz ovoga članka 10,0%. Sredstva su pohranjena na računu Ministarstva regionalnog razvoja i fondova EU.

Po Pozivu za iskaz interesa za sufinanciranje projekata u 2017. godini prema Programu podrške poboljšanju materijalnih uvjeta u osnovnim i srednjim školama koji je objavilo 06. rujna 2017. Ministarstvo regionalnog razvoja i fondova Europske unije, Općini je odobren iznos sufinanciranja do 150.000,00 kuna za projekt Rekonstrukcija i dogradnja zgrade Osnovne škole Vladimir Bosnar Stubičke Toplice – etapa proširenje sanitarnih prostora i ured tajništva i etapa dogradnja i opremanje školske kuhinje.

Sa 31. listopada 2017. na računu Ministarstva regionalnog razvoja i fondova EU Općina Stubičke Toplice ima 542.775,90 kn.

Stoga se predlaže donijeti Odluku temeljem koje će se udio u projektu koji je Općina dužna financirati iz vlastitih sredstava financirati iz Fonda za razvoj brdsko-planinskih područja u preostalom iznosu od 195.162,50 kuna, odnosno preostali iznos.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA: 302-01/17-01/

URBROJ:2113/03-01-17

Stubičke Toplice, \_\_.\_\_.2017.

Na temelju članka 45. stavka 9. točke f. Zakona o financiranju lokalne i područne (regionalne) samouprave (Narodne novine, br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) Općinsko vijeće Općine Stubičke Toplice na svojoj \_\_. sjednici održanoj dana \_\_.\_\_ 2017. godine donijelo je

**ODLUKU**

**o korištenju namjenskih sredstava Fonda za razvoj brdsko-planinskih područja za**

**financiranje provedbe kapitalnog projekta od interesa za razvoj**

**Općine Stubičke Toplice**

**I.**

Općinsko vijeće Općine Stubičke Toplice, na sjednici održanoj dana \_\_. studenog 2017. godine donijelo je Odluku o korištenju namjenskih sredstava Fonda za razvoj brdsko-planinskih područja za sufinanciranje provedbe kapitalnog projekta: projekt Rekonstrukcija i dogradnja zgrade Osnovne škole Vladimir Bosnar Stubičke Toplice – etapa proširenje sanitarnih prostora i ured tajništva i etapa dogradnja i opremanje školske kuhinje u iznosu od 195.162,50 kuna (slovima: stodevedesetpettisućastošezdesetdvije kune i pedeset lipa), a koji iznos predstavlja udio Općine Stubičke Toplice u sufinanciranju istog projekta.

**II.**

Ovlašćuje se općinski načelnik da s Ministarstvom regionalnoga razvoja i fondova Europske unije sklopi ugovor za korištenje sredstava osiguranih iz ustupljenog dijela poreza na dohodak ostvarenog na području Općine za projekt naveden u točki I.

**III.**

Odluka o korištenju namjenskih sredstava Fonda za razvoj brdsko-planinskih područja za financiranje provedbe kapitalnog projekta objavit će se u Službenom glasniku Krapinsko-zagorske županije.

Predsjednik Općinskog vijeća

Općine Stubičke Toplice

Nedjeljko Ćuk